Brīvdabas muzejs "Sēļu sēta"

Brīvdabas muzejs „Sēļu sēta” ir Jēkabpils vēstures muzeja brīvdabas nodaļa, kas atrodas Hikšteina parkā netālu no Daugavas krasta Filozofu ielā 6.

 Vēsture 
Jēkabpils Vēstures muzeja Brīvdabas nodaļa „Sēļu sēta” sākta veidot 1952. gadā, bet šo teritoriju muzejs pārņēma jau 1949. gadā. Viens no muzeja izveidotājiem bijis pedagogs un novadpētnieks Arvīds Ozoliņš. Tajā izvietotas septiņas 19. gadsimta Sēlijas lauku celtnes. Ēkas celtas kā skujkoku baļķu guļbūves.

Pirmā ēka, kas pārvesta uz Brīvdabas nodaļu ir klēts no Aknīstes apkārtnes „Skārdupēm” 1952. gadā. 1953. gadā tiek pārvesta dzīvojamā māja no Biržu apkārtnes „Miķelāniem” un klēts ar vienkāršo lieveni no Kalna pagasta „Pilskalnu” mājām, kas tiek uzstādīta 1955. gadā. 1955. gadā tiek pārvestas dzirnavas, un divu gadu laikā tās tiek atjaunotas. 1957. gadā tiek pārvesta pirts no Kalna pagasta „Adumāniem” un kalve no Vārnavas pagasta, bet 1958. gadā tiek pārvesta no Salas pagasta Boķu dzirnavu apkārtnes. 2018. gadā naktī uz 14. aprīli, nodega vēsturiskā rijas ēka.

Kopš  līdz ar Amatu mājas atklāšanu muzejs ir atvērts apmeklētājiem visu gadu. Amatu mājā izvietota pastāvīgā ekspozīcija par Sēliju, tās amatiem, nozīmīgākajām kultūrvēsturiskajām vietām un personībām. 1890. gadā celtā ēka vēsturiski atradusies Jēkabpilī, Brīvības ielā 107 un kalpoja kā Jēkabpils katoļu draudzes nams. Tās būvniecībā neizmantoja zāģi un naglas, bet gan ar cirvi tēstus guļbaļķus. 2014. gadā, būvējot rotācijas apli, ēku demontēja un izjauktā veidā pārveda uz muzeja brīvdabas nodaļu, kur to  atjaunoja.

 Attēlu galerija 

 Atsauces 

 Ārējās saites 
 Brīvdabas muzeja „Sēļu sēta” Jēkabpils muzeja mājaslapā

Kategorija:Muzeji Latvijā
Kategorija:Sēlija
Kategorija:Jēkabpils
Kategorija:Celtnes un būves Jēkabpilī